Оқу-ағарту бірінші вице-министрі жұмыс сапарымен Абай облысында болды
DATE: 22:47, 27 Қыркүйек 2024 | GMT +5
TITLE: Оқу-ағарту бірінші вице-министрі жұмыс сапарымен Абай облысында болды
URL: https://kaz.inform.kz/news/oku-agartu-brnsh-vitse-ministr-zhumis-saparimen-abay-oblisinda-boldi-6e51ab/
META: DATE: 22:47, 27 Қыркүйек 2024 | GMT +5
TOTAL WORDS: 232
AUTHOR(S):
TEXT: Бүгінде Абай облысында 33 техникалық және кәсіби білім беру ұйымы жұмыс жасайды. Соның ішінде жоғары IT және жаңа технологиялар колледжі ауылшаруашылығы, құрылыс, медицина салаларына қажетті инженер, оператор, техник, электромеханик мамандарын дайындалады. Аталған колледжде білім алатын 800-ге жуық студенттің 80 пайызы мемлекеттік тапсырыс негізінде тегін оқиды. Оқу орны ең үздік қауіпсіздік және экологиялық шешімдер технологиясына негізделген жүйемен жабдықталған. Бұдан басқа колледжде студенттер жобаларының арқасында жылу және жарық берудің интеллектуалды жүйесі, күн энергиясы, суды екі қайтара пайдалану қолданылып келеді. Фото: Абай облысының әкімдігі. Наталья Жұмаділдаева педагогикалық ұжыммен кездесуде техникалық және кәсіптік білім беру бойынша елімізде қабылданған шаралардың маңыздылығын атап өтті. «Мемлекет басшысы 2025 жылды «Жұмысшы мамандықтар жылы» деп жариялады. Осыған байланысты қазіргі жағдайды ескере отырып, жүйені дамытудың жаңа тәсілдері әзірленді. Бұл дегеніміз - колледждерді өңір экономикасына қарай бейімдеу, көшбасшы колледждерді қалыптастыру, колледждерді тиімді басқаруды енгізу. Бүгінде нарыққа өз саласы бойынша қажетті құзыреттілік пен дағдыларға ие мамандар қажет. Әсіресе, кадрлық әлеуетті көтеруге басымдық берілуі керек», - деді вицеминистр. Фото: Абай облысының әкімдігі. Сондай-ақ Наталья Жұмаділдаева №50 IT мектеп-лицейінде болды. 1200 оқушыға арналып құрылысы биылғы жылы салынған білім ошағы жаратылыстануматематика, бағдарламалау, жасанды интеллект және робототехника бағыттарына бағдарланған. Сонымен қатар, вицеминистр жылына 300-ге жуық аутизмі бар балаға көмек беретін орталықта болды. Фото: Абай облысының әкімдігі. Сапар соңында вицеминистр «Білім берудегі өзгерістердің 1000 көшбасшысы» бағдарламасы аясында басшылардың жаңа құрамын жасақтау, балалардың қауіпсіздігін қамтамасыз ету, атааналармен «Біртұтас тәрбие» бағдарламасы шеңберінде ынтымақтастықты арттыру бойынша тапсырмалар берді. Фото: Абай облысының әкімдігі
